James Jesus Angleton

James Jesus Angleton var en amerikansk spesialagent og sjef for CIAs kontraetterretning (CI) fra 1954 til 1975. Offisielt het denne stillingen Associate Deputy Director of Operations for Counterintelligence (ADDOCI). Angleton ble regnet som en av de mektigste offisielle personene i USA på 1950-, 1960- og 1970-tallet. Angleton virket i CIA under seks sjefer, blant andre Walter Bedell Smith, Allen Dulles og Richard Helms.

I andre verdenskrig ble Angleton rekruttert til Office of Strategic Services (OSS), som organisasjonen het før CIA, og arbeidet i London, hvor han ble venn med Kim Philby, og ble glad i Italia. Etter krigen spesialiserte han seg på den sovjetiske etterretningstjenesten KGB, og fikk i 1954 i oppdrag av CIA-sjefen Allen W. Dulles å etablere en avdeling for kontraspionasje. Han var sjef for denne avdelingen fra 1954 til 1975, da han fikk sparken av CIA-sjefen William Colby i forbindelse med behandlingen av agenten Richard Kovich og skandalen med avhopperen Anatolij Mikhailovitsj Golitsyn. Dette har også forbindelse med Lygren-saken i Norge.

Angleton døde av lungekreft i 1987, og ble gravlagt i hjembyen Boise.

Referanser

Eksterne lenker 
 
 
 

Personer fra Boise
CIA-agenter